CELEX: 32019D1136
Language: bg
Date: 2019-07-02 00:00:00
Title: Решение (ЕС) 2019/1136 на Европейския съвет от 2 юли 2019 година относно кандидатурата за длъжността председател на Европейската комисия, която да бъде предложена на Европейския парламент

3.7.2019   
               
               
                  BG
               
               
                  Официален вестник на Европейския съюз
               
               
                  LI 179/2
               
            
         РЕШЕНИЕ (ЕС) 2019/1136 НА ЕВРОПЕЙСКИЯ СЪВЕТ
         от 2 юли 2019 година
         относно кандидатурата за длъжността председател на Европейската комисия, която да бъде предложена на Европейския парламент
         ЕВРОПЕЙСКИЯТ СЪВЕТ,
         като взе предвид Договора за Европейския съюз, и по-специално член 17, параграф 7 от него,
         като има предвид, че:
         
                     (1)
                  
                  
                     В член 17, параграф 7 от Договора за Европейския съюз е предвидено, че като се вземат предвид изборите за Европейски парламент и след провеждане на съответни консултации, Европейският съвет предлага на Европейския парламент кандидат за длъжността председател на Европейската комисия.
                  
               
                     (2)
                  
                  
                     Изборите за Европейски парламент бяха проведени между 23 и 26 май 2019 г. в съответствие с Решение (ЕС, Евратом) 2018/767 на Съвета (1).
                  
               
                     (3)
                  
                  
                     В съответствие с декларация № 11, приложена към Заключителния акт на Междуправителствената конференция, която прие Договора от Лисабон, бяха проведени необходимите консултации между представители на Европейския парламент и представители на Европейския съвет.
                  
               
                     (4)
                  
                  
                     Предвид това на Европейския парламент следва да бъде предложена кандидатура за длъжността председател на Европейската комисия,
                  
               ПРИЕ НАСТОЯЩОТО РЕШЕНИЕ:
         
            Член 1
            Кандидатурата на г-жа Ursula VON DER LEYEN се предлага на Европейския парламент за длъжността председател на Европейската комисия.
         
         
            Член 2
            Настоящото решение се изпраща на Европейския парламент.
         
         
            Член 3
            Настоящото решение се публикува в Официален вестник на Европейския съюз.
            
         
         
            Съставено в Брюксел на 2 юли 2019 година.
            
               
                  За Европейския съвет
               
               
                  Председател
               
               D. TUSK
            
         
         
            (1)  Решение (ЕС, Евратом) 2018/767 на Съвета от 22 май 2018 г. за определяне на периода за деветите преки всеобщи избори на представители в Европейския парламент (ОВ L 129, 25.5.2018 г., стр. 76).